Nafarroako Parlamentuko Eledunen Batzarrak, 2020ko uztailaren 20an egindako bilkuran, ondoko adierazpena onetsi zuen:

“Nafarroako Parlamentuak:

1.- Errefusatu egiten du COVID-19 funtsa arautzen duen Errege Lege-dekretuan ezarri den baliabide ekonomikoen banaketa, Foru Komunitatea bidegabeki kanpo uzten duelako 5.000 milioi euroko laugarren partearen esleipena eskuratzetik.

2.- Nafarroako Gobernua premiatzen du Estatuaren ordezkaritzarekin negozia dezan aipatu Lege-dekretuaren aldaketa, halako moldez non jasoko baita Nafarroako Foru Komunitateak partaidetza izanen duela funts-esleipenaren banaketa itzultzegabean.

3.- Nafarroako Gobernua premiatzen du hitzarmen ekonomikoa koordinatzeko Batzorderako presako deialdia exigi dezan, non ziurtasunez eta ekitatez zehaztuko baita zein izanen den COVID-19aren funtsetik Nafarroak eskuratuko duen diru-kantitatea.

4.- Erabaki hau Espainiako Gobernuko lehendakaritzari helaraziko dio” (10-20/DEC-00063).

Iruñean, 2020ko uztailaren 20an

Lehendakaria: Unai Hualde Iglesias